Приложение – Договор СМР









Проект

ДОГОВОР  

Днес, .......... 2017 г., в гр. ……………, на основание чл. 194, ал. 1 от ЗОП, се сключи този договор между страните:

1. „МБАЛ – Шумен” АД със седалище и адрес на управление: гр. Шумен, ул. „Васил Априлов” № 63, ЕИК 127521092, представлявано от д-р Атанас Георгиев Атанасов –  изпълнителен директор, наричан по-долу за краткост „ВЪЗЛОЖИТЕЛ”, 

и

2. ..................... (наименование на фирмата), със седалище и адрес на управление: ......................., вписано в търговския регистър към Агенцията по вписванията с ЕИК .........., Идентификационен номер по ДДС ..........., представлявано от ...................... (трите имена), наричано по-долу за краткост „ИЗПЪЛНИТЕЛ”, 
I. ПРЕДМЕТ И ЦЕНА НА ДОГОВОРА. 

ГАРАНЦИЯ ЗА ДОБРО ИЗПЪЛНЕНИЕ И НАЧИН НА ПЛАЩАНЕ
Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши строителни работи  и монтаж, пускане в експлоатация и сервизиране на асансьорна уредба на обект: Реконструкция на част от вътрешната част на сградата на Хирургически блок на „МБАЛ – Шумен” АД, посредством изграждане на асансьорна шахта, монтаж, пускане в експлоатация и сервизиране на асансьорна уредба.
Чл. 2. Стойността на този договор, е в размер на .............. лева без ДДС и ............. лева с ДДС, в т.ч. до 10 % непредвидени (допълнително възникнали) количества и нови видове работи, които не изискват допълнителни проектни решения. Тази договорена цена е крайна и не подлежи на корекции. В случай, че ИЗПЪЛНИТЕЛЯТ я надхвърли в хода на изпълнението, разходите за надвишението са за негова сметка.
Чл. 3. (1) Гаранцията за добро изпълнение по този договор е .................. лева (3% от стойността на строителството, доставката и монтажа по чл. 2 без ДДС), с валидност 3 месеца след примане СМР на обекта и се представя в една от следните форми:

- парична сума, която се внася по следната банкова сметка на ВЪЗЛОЖИТЕЛЯ: 

ЦКБ АД – клон Шумен        IBAN   BG74CECB97901048884101         BIC    CECBBGSF
· безусловна и неотменима банкова гаранция в полза на ВЪЗЛОЖИТЕЛЯ – оригинал 
  - застраховка, която обезпечава изпълнението чрез покритие на отговорността на изпълнителя.

(2)  Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ , която трябва да отговаря на следните изисквания:
- да бъде безусловна и неотменяема банкова гаранция, да съдържа задължение на банката гарант да извърши плащане при първо писмено искане от ВЪЗЛОЖИТЕЛЯ деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на гаранцията за изпълнение по този договор;

- да бъде със срок на валидност 3 месеца след приемане на обекта, като при необходимост срокът на банковата гаранция се удължава или се издава нова;

- банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличие на основания за това, са за сметка на ИЗПЪЛНИТЕЛЯ.

(3) Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ или в  която ВЪЗЛОЖИТЕЛЯТ е посочен като трето ползващо се лице /бенефициер/, която трябва да отговаря на следните изисквания:
- да обезпечава изпълнението на този договор чрез покритие на отговорността на ИЗПЪЛНИТЕЛЯ;

- да бъде със срок на валидност 3 месеца след приемане на обекта;

- разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличие на основание за това са за сметка на ИЗПЪЛНИТЕЛЯ.
 (4) Гаранцията за добро изпълнение се възстановява 4 месеца след приемане на СМР на обекта и подписване на протокол от комисия, съставена от упълномощени представители на ВЪЗЛОЖИТЕЛЯ и ИЗПЪЛНИТЕЛЯ, в пълен размер, ако липсват основания за задържането от страна на ВЪЗЛОЖИТЕЛЯ
  на каквато и да е сума по нея.
(5) Освобождаването на гаранцията за изпълнение се извършва, както следва:

- когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в настоящия договор;

- когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ;

- когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ.

(6) Гаранцията не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ  и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ,  той може да пристъпи към усвояване на гаранцията.

Чл. 4.  (1) ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от неговите задължения по договора, както и в случаите на лошо, частично или забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.


(2) ВЪЗЛОЖИТЕЛЯТ има право да задържи гаранцията за изпълнение в пълен размер в следните случаи:


1. ако ИЗПЪЛНИТЕЛЯТ не започне работа по изпълнение на договора за период, по дълъг от 10 календарни дни от  сроковете по чл. 6, ал. 1 от настоящия договор и ВЪЗЛОЖИТЕЛЯТ развали договора на това основание;

2. при пълно неизпълнение и разваляне на договора от страна на ВЪЗЛОЖИТЕЛЯ  на това основание;


3. при прекратяване дейността на ИЗПЪЛНИТЕЛЯ или при обявяването му в несъстоятелност.

(3) Във всеки случай на задържане на гаранцията за изпълнение ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

 (4) ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.
Чл. 5. (1) ВЪЗЛОЖИТЕЛЯТ  изплаща на ИЗПЪЛНИТЕЛЯ сумата по чл. 2 с ДДС, както следва:

1. авансово плащане на стойност ............. лева без ДДС /40% от сумата по чл. 2 без ДДС/ – в срок до 5 календарни дни след сключване на настоящия договор;
2. междинно плащане на стойност ……….. лева без ДДС /20 % от сумата по чл. 2 без ДДС/ - след подписване на констативен протокол за изградена конструкция на шахтата;

3. междинно плащане на стойност ………….. лева без ДДС /20 % от сумата по чл. 2 без ДДС/ - при доставката на асансьорната уредба;
4. окончателно плащане ………….. лева без ДДС /20 % от сумата по чл. 2 без ДДС/ – в срок до 5 работни дни след приемане на обекта и представяне на фактура от страна на ИЗПЪЛНИТЕЛЯ. От тази сума се приспадат дължимите от Изпълнителя обезщетения, неустойки и др., когато размерът им надвишава стойността на внесената гаранция за добро изпълнение.

(2) Всички плащания по този договор се извършват от ВЪЗЛОЖИТЕЛЯ по следната банкова сметка на ИЗПЪЛНИТЕЛЯ:
IBAN .................; BIC .................; Банка .................,  гр. ..................
(3) Цената се изплаща за количеството на действително извършените и приети работи, въз основа на предложените в офертата цени.

IІ. СРОК НА ДОГОВОРА

Чл. 6. (1) Срокът за изпълнение  на този договор е ..................... календарни дни и започва да тече след получаване на разрешение за строеж, а ако такова има издадено към датата на сключване на договора – не по-късно от 5 календарни дни от сключване на настоящия договор.
 
(2) В случай, че ВЪЗЛОЖИТЕЛЯТ, предвид спецификата на дейността си, не е в състояние да осигури фронт за работа на изпълнителя за определен период от време, се изготвя и подписва двустранно Акт за установяване състоянието на строежа при спиране на строителството, а когато причината за спирането отпадне - съответно Акт за установяване състоянието на строежа при продължаване на строителството, съгласно чл. 7, ал. 3, т. 10 от Наредбата № 3/2003 г. за съставяне на актове и протоколи по време на строителството.
(3) Срокът за изпълнение на договора по ал.1 спира да тече през времето, през което строителството е спирано чрез съответните актове по ал. 2.
ІІI. ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ

Чл. 7. (1) Двете страни по този договор могат да го променят или допълват с подписване на допълнително споразумение към него когато:

1. поради непредвидени обстоятелства, е възникнала необходимост от извършване на допълнителни количества и/или нови видове строителни дейности /невключени в КСС към договора/ със стойност до 10 %  от стойността на договора, но без да се променят цялостния характер на поръчката и стойността на договора, 

или
2. поради непредвидени обстоятелства, въпреки, че и двете страни са положили необходимата грижа, сроковете по този договор не могат да бъдат спазени.
(2) При изменение на договора по ал. 1 се съставя протокол за корекционна сметка,за доказване на допълнителни количества и нови видове строителни работи, който се подписва от ВЪЗЛОЖИТЕЛ, изпълнител, технически ръководител и строителен надзор (при необходимост).  

(3) Допълнително възникналите видове работи се разплащат въз основа на следните ценообразуващи елементи от ценовата оферта на изпълнителя:

- средна часова ставка  –  ……… лв./човекочас;
- допълнителни разходи върху труда   – …… %;

- допълнителни разходи върху механизация  – ……%;

- доставно-складови разходи  – …… %;

- печалба  – …….. %.
(4) За допълнително възникналите и непредвидени строително-монтажни работи по ал. 1, за които няма посочени единични цени в КСС, ИЗПЪЛНИТЕЛЯТ представя нови единични цени по видове СМР, с анализ за всяка от тях, формирани на база показателите за ценообразуване по ал.3.
(5) Извършването на вътрешни компенсирани промени във видовете и количествата на строително-монтажните работи от количествено-стойностната сметка, предложена от ИЗПЪЛНИТЕЛЯ, се съгласува с ВЪЗЛОЖИТЕЛЯ преди да започне изпълнението им. Единичните цени се вземат от предложението на ИЗПЪЛНИТЕЛЯ, а количествата им се доказват с количествени сметки и заменителни таблици, без това да води до промяна на стойността на договора по чл. 2. 
Чл. 8. (1) ВЪЗЛОЖИТЕЛЯТ се задължава:
1. да предаде на ИЗПЪЛНИТЕЛЯ в 5-дневен срок от издаване на разрешение за строеж, строителната площадка, като предаването се извърши с подписване на Обр. № 2/2а от Наредба №3 САПВС;
2. да предостави на ИЗПЪЛНИТЕЛЯ при подписване на този договор екземпляр от одобрения технически проект;
4. да приеме в присъствието на ИЗПЪЛНИТЕЛЯ и на подизпълнителя изпълнението на дейност по този договор, за която ИЗПЪЛНИТЕЛЯТ е сключил договор за подизпълнение (хипотезата важи в случай, че ИЗПЪЛНИТЕЛЯТ е сключил договор за подизпълнение към този договор);

5. да подпише протокола за установяване годността за ползване на обекта в случай, че няма забележки по изпълнението на строителните работи;
6. да уведоми писмено ИЗПЪЛНИТЕЛЯ в 7-дневен срок, след установяване на появили се в гаранционния срок дефекти; 
7. да осигури при необходимост и за своя сметка средства за изработване на допълнителни чертежи, вкл. по ЗБУТ и такива с детайли; 
 (2) ВЪЗЛОЖИТЕЛЯТ не носи отговорност за действия и бездействия на ИЗПЪЛНИТЕЛЯ, в резултат на които по време  на изпълнението на този договор възникнат: смърт или злополука на което и да е физическо лице на обекта; загуба или нанесена вреда на каквото и да е имущество.  
(3) ВЪЗЛОЖИТЕЛЯТ  има право да проверява изпълнението по този договор по всяко време и по невъзпрепятстващ работата на ИЗПЪЛНИТЕЛЯ начин. 

Чл. 9. (1) ИЗПЪЛНИТЕЛЯТ се задължава:
1. да изпълни дейностите по чл.1от този договор в уговорения срок, като организира и координира цялостния процес в строителството, съгласно одобрения технически проект (в изискуемите по ЗУТ случаи); офертата с приложенията към нея; действащата нормативна уредба, вкл. нормите по ЗБУТ; 
2. да влага в строителния процес при изпълнението на стоителството на обекта качествени материали, конструкции и изделия, отговарящи на техническите изисквания на Европейския съюз и по БДС;
3. да обезпечи работата си по този договор с необходимите машини и съоръжения;
4. да предоставя на ВЪЗЛОЖИТЕЛЯ, проектанта и строителния надзор възможност за безпрепятствено извършване на контрол по изпълнението на строителните работи по този договор;
5. да съставя изискуемите актове и протоколи по Наредба №3 САПВС по време на строителството;
6. да осигури, при необходимост, документи от съответните инстанции за осъществяване на дейността по този договор;
7. да извърши за своя сметка всички работи по отстраняване на виновно допуснати от него грешки, недостатъци и др., констатирани от органите на местната/държавната власт и/или от инвеститорския контрол на обекта, и/или от строителния надзор, и/или от приемателната комисия; 

8. да уведоми своевременно и писмено ВЪЗЛОЖИТЕЛЯ за готовността си за съставяне на протокола за установяване годността за ползване на обекта; 
9. да предаде на ВЪЗЛОЖИТЕЛЯ пълен комплект документи за обекта при приемането му с протокола за установяване годността за ползване на обекта; 

10. да охранява обекта за своя сметка до предаването му на ВЪЗЛОЖИТЕЛЯ;

11. да уведоми писмено ВЪЗЛОЖИТЕЛЯ при настъпили промени на адреса му,  банковата му сметка и др.  

 (2) ИЗПЪЛНИТЕЛЯТ носи пълната отговорност за безопасността на работници и други лица при изпълнение на предмета по този договор.

Чл. 10. ИЗПЪЛНИТЕЛЯТ прави всичко необходимо по време на строителството за недопускане на повреди или разрушения на инженерната инфраструктура в и извън границите на обекта. В случай, че ИЗПЪЛНИТЕЛЯТ виновно причини щети, той е длъжен да ги възстанови, като разходите са за негова сметка. 

ІV. ГАРАНЦИОННИ СРОКОВЕ

Чл. 11. (1) Гаранционният срок, който е приет с офертата на ИЗПЪЛНИТЕЛЯ и съответства на действащата Наредба №2 за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти е ………………./………………………………………../ години.
 (2) При поява на дефекти по време на гаранционния срок, ВЪЗЛОЖИТЕЛЯТ уведомява писмено ИЗПЪЛНИТЕЛЯ в 7-дневен срок от установяването им.

(3) ИЗПЪЛНИТЕЛЯТ се задължава в 14-дневен срок от получаване на писмено известие от ВЪЗЛОЖИТЕЛЯ да отстрани за своя сметка появилите се в гаранционния срок дефекти. 
(4) ИЗПЪЛНИТЕЛЯТ не носи отговорност за дефекти в изпълнените видове строителни работи по този договор, появили се в резултат на неправилна експлоатация след приемането на обекта.

V. РЕШАВАНЕ НА СПОРОВЕ.

ПРЕКРАТЯВАНЕ НА ДОГОВОРА. НЕУСТОЙКИ И САНКЦИИ

Чл. 12. Настоящият договор се прекратява с изпълнение на всички задължения на страните по него. 
Чл. 13.  Настоящият договор може да бъде прекратен:

(1) по взаимно съгласие на двете страни;
  (2) с 10-дневно писмено предизвестие от ВЪЗЛОЖИТЕЛЯ при:

1. неизпълнение на задълженията по чл. 9 и/или нарушаване на чл. 10 от ИЗПЪЛНИТЕЛЯ;

2. виновно неизпълнение от ИЗПЪЛНИТЕЛЯ в рамките на срока по чл. 6, ал. 1; 
3. установени от контролен орган нарушения на ИЗПЪЛНИТЕЛЯ, касаещи нормативната уредба.
(3) За целите на този договор страните ще считат за виновно неизпълнение на строителните дейности, от изпълнителя всеки от следните случаи:

1. когато ИЗПЪЛНИТЕЛЯТ не започне работа по изпълнение на договора за период, по дълъг от 10 календарни дни от  сроковете по чл. 6, ал. 1 от настоящия договор;
2. когато ИЗПЪЛНИТЕЛЯТ е прекратил изпълнението за повече от 10 дни по своя инициатива, без наличие на обективни или непредвидени обстоятелства;

3. когато ИЗПЪЛНИТЕЛЯТ е допуснал съществено отклонение от техническия проект и техническата спецификация на поръчката.
 (4) Този договор може да бъде прекратен от ВЪЗЛОЖИТЕЛЯ, ако в резултат на възникнали след сключването му обстоятелства ВЪЗЛОЖИТЕЛЯТ не е в състояние да изпълни своите задължения по чл. 8, ал. 1. В този случай ВЪЗЛОЖИТЕЛЯТ обезщетява ИЗПЪЛНИТЕЛЯ за претърпените вреди, в размер не по-малък от стойността на вече извършените строителни дейности, доставка или монтаж в зависимост от етапа на изпълнение.
Чл. 14. (1) В случай, че договорът бъде прекратен по реда на чл. 13, ал. 1, страните не си дължат неустойки.

(2) При прекратяване на договора по реда на чл. 13, ал. 2, ИЗПЪЛНИТЕЛЯТ дължи неустойка на ВЪЗЛОЖИТЕЛЯ в размер на 10% от стойността на договорените без ДДС, но неизпълнени дейности. Освен тази неустойка, ИЗПЪЛНИТЕЛЯТ дължи на ВЪЗЛОЖИТЕЛЯ и стойността на действително претърпените вреди и пропуснати ползи, след доказването им по надлежния ред. 

Чл. 15. (1) ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.5% от стойността на договора без ДДС, в случай на извършени от него нарушения на правилата за ЗБУТ по време на изпълнението на обекта по чл. 1.
 (2) Всички щети, понесени от ВЪЗЛОЖИТЕЛЯ по вина на ИЗПЪЛНИТЕЛЯ, които са в резултат от нискокачествено изпълнение и неспазване на условията по този договор, се възстановяват за сметка на ИЗПЪЛНИТЕЛЯ.
(3) При неотстраняване на появили се дефекти в гаранционния срок по чл. 11, ал. 1, ИЗПЪЛНИТЕЛЯТ дължи на ВЪЗЛОЖИТЕЛЯ стойността на направените разходи за отстраняването им.
Чл. 16. (1) При забавено изпълнение на задължение, произтичащо от този договор, неизправната страна дължи на изправната неустойка за забава в размер на 0.5% от стойността на договора без ДДС за всеки просрочен ден, но не повече от 10%.

(2) При неизпълнение на задължение, произтичащо от този договор, неизправната страна дължи на изправната неустойка за неизпълнение в размер на 10% от стойността на договора без ДДС.
Чл. 17.  ВЪЗЛОЖИТЕЛЯТ има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това.

Чл. 18.  Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

VІ. ЗАКЛЮЧИТЕЛНИ РАЗПОРЕДБИ

Чл.  19. Неразделна част от този договор е техническо и ценово предложение на изпълнителя.

Чл. 20. Този договор е подписан в два еднообразни екземпляра – по един за всяка от страните.
Чл. 21. Страните по този договор ще решават споровете, възникнали при и по повод изпълнението  му и/или свързани с него и/или с неговото тълкуване, недействителност, неизпълнение и/или прекратяване с писмени споразумения, а при непостигане на съгласие въпросът се отнася за решаване пред компетентния български съд. 

